U-I-208/06
Datum: 2006-09-20T00:00:00.000+02:00
ecli: ECLI:SI:USRS:2006:U.I.208.06
vrsta: drugi akti
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 20.09.2006
dokument: US26456
akt: Statut Univerze v Mariboru (Uradni list RS, št. 115/04), 250. do 256. čl., 310. do 312. čl.,
Poslovnik Senata Univerze v Mariboru  2. do 4. odst. 4. čl., 6. odst. 5. čl. ter 8. in 9. čl.
Splošni akt o sestavi, volitvah, oblikovanju in delovanju Senatov članic Univerze v Mariboru (št. A 15/2005 – 521 MT z dne 10. 3. 2006), 10. odst. 3. čl.
resitev: ustavitev
izrek: Postopek za preizkus pobude za začetek postopka za oceno ustavnosti in zakonitosti 250. do 256. člena ter posameznih določb 310. do 312. člena Statuta Univerze v Mariboru (Uradni list RS, št. 115/04), drugega do četrtega odstavka 4. člena, šestega odstavka 5. člena ter 8. in 9. člena Poslovnika Senata Univerze v Mariboru in desetega odstavka 3. člena Splošnega akta o sestavi, volitvah, oblikovanju in delovanju Senatov članic Univerze v Mariboru (št. A 15/2005 – 521 MT z dne 10. 3. 2006) se ustavi.
stavek: Pobudniki so sporočili, da pobudo umikajo, zato je Ustavno sodišče postopek za njen preizkus ustavilo.
odlocitev: sklep
geslo: 1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
podlaga: Člen 6, Zakon o Ustavnem sodišču [ZUstS]
vlagatelj: Univerza v Mariboru, Fakulteta za strojništvo, Maribor
datum_vloge: 2006-03-13T23:00:00.000Z
datum_odlocitve: 2006-09-19T22:00:00.000Z

# U-I-208/06-15

20. 9. 2006

## SKLEP

Ustavno sodišče je v postopku za preizkus pobude Univerze v Mariboru, Fakultete za strojništvo, dekana Fakultete za strojništvo dr. Andreja Polajnerja in prodekanov te fakultete dr. Leopolda Škergeta in dr. Jožeta Flaškerja, ki jih zastopa Velimir Cugmas, odvetnik v Slovenskih Konjicah, na seji dne 20. septembra 2006

### sklenilo:

Postopek za preizkus pobude za začetek postopka za oceno ustavnosti in zakonitosti 250. do 256. člena ter posameznih določb 310. do 312. člena Statuta Univerze v Mariboru (Uradni list RS, št. 115/04), drugega do četrtega odstavka 4. člena, šestega odstavka 5. člena ter 8. in 9. člena Poslovnika Senata Univerze v Mariboru in desetega odstavka 3. člena Splošnega akta o sestavi, volitvah, oblikovanju in delovanju Senatov članic Univerze v Mariboru (št. A 15/2005 – 521 MT z dne 10. 3. 2006) se ustavi.

## OBRAZLOŽITEV

Pobudniki Univerza v Mariboru, Fakulteta za strojništvo ter njen dekan in oba prodekana izpodbijajo v izreku tega sklepa navedene določbe Statuta Univerze v Mariboru, Poslovnika Senata Univerze v Mariboru in Splošnega akta o sestavi, volitvah, oblikovanju in delovanju Senatov članic Univerze v Mariboru. Dekan in oba prodekana te fakultete so bili razrešeni z odločitvami rektorja Mariborske univerze (odločbe št. O 47/2006, št. O 48/2006 in št. O 49/2006, vse z dne 28. 6. 2006).

Novo imenovani vršilci dolžnosti dekana in obeh prodekanov te fakultete so 30. 6. 2006 sporočili Ustavnemu sodišču, da v imenu Univerze v Mariboru, Fakultete za strojništvo, ter v imenu dekana te fakultete in obeh prodekanov umikajo to pobudo. Zato je Ustavno sodišče postopek za njen preizkus ustavilo.

Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo s sedmimi glasovi proti dvema. Proti sta glasovala sodnica Wedam Lukić in sodnik Ribičič.

Predsednik

dr. Janez Čebulj